
A vállalatirányítási rendszer szerepe a vállalati sikerekben

Ön szerint mekkora szerepe van a vállalatirányítási rendszernek a vállalati sikerekben? Kutatásom során a Marzek Kner Packaging Csomagolóanyag-gyártó Kft.-nél használt szoftver gyakorlati működését vizsgáltam, és ennek segítségével kerestem a választ a feltett kérdésre.
A sikerességhez elengedhetetlenek a jó vezetői döntések. Ehhez pontos helyzetfelmérés szükséges, amihez pedig megfelelően szűrt adatokból kell dolgozni. Ezeket egy kiépített, jól működő vállalatirányítási rendszerből gyorsan ki lehet nyerni, ugyanis ebben a múlt adatai rendszerezve állnak rendelkezésre.
Napjainkban az idő tényezőnek is rendkívül fontos szerepe van. A kiélezett versenyben a jó döntéseket gyorsan kell meghozni.
A szoftverkészítő cégek iparágspecifikus rendszereket gyártanak, így egy standard rendszer születik az ágazat számára, amit még mindenképpen rá kell paraméterezni az adott vállalat sajátosságaira. Ezt a leggazdaságosabban nyílt forráskódú rendszerben lehet megtenni, mert ebben engedélyezett a saját fejlesztés.
Egy ilyen vállalatra szabott szoftver ad lehetőséget arra, hogy a vezetőnek minden körülmény a látókörébe kerüljön, de az adatok megfelelően szűrtek legyenek, ne vesszen el a részletekben és így az optimális döntést hozza meg



